{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Prijedlogu pravilnika o mjeriteljskim i tehničkim zahtjevima za uređaje s valjcima kojima se provjerava kočna sila po obodu kotača kod vozila na motorni pogon i priključnih vozila (cestovnih vozila)"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"CENTAR ZA VOZILA HRVATSKE","PRAVILNIK O MJERITELJSKIM I TEHNIČKIM ZAHTJEVIMA ZA UREĐAJE S VALJCIMA KOJIMA SE PROVJERAVA KOČNA SILA PO OBODU KOTAČA KOD VOZILA NA MOTORNI POGON I PRIKLJUČNIH VOZILA (CESTOVNIH VOZILA)","Centar za vozila Hrvatske d.d. predlaže u nazivu Pravilnika i cijelom tekstu Pravilnika riječi „kočna sila po obodu kotača“ zamijeniti riječima „sila kočenja na obodu kotača“.\nOBRAZLOŽENJE:\nRadi se o terminološkom usklađivanju u duhu hrvatskog jezika. \n\n\nČlanak 3. Pravilnika predlažemo izmijeniti na način da glasi:\n„Ovaj Pravilnik se primjenjuje na uređaje s valjcima koji su, za provedbu mjerenja iz članka 2. ovog Pravilnika, namijenjeni za tehnički pregled motornih vozila.  \nUređaji s valjcima koji su u uporabi u stanicama za tehnički pregled vozila moraju imati valjanu ovjernu oznaku.“ \nOBRAZLOŽENJE:\nMjeriteljske i tehničke zahtjeve potrebno je ograničiti na uređaje kojima se obavljaju zakonom propisane provjere, kao što je provjera sile kočenja kao sastavnog dijela obveznog redovnog tehničkog pregleda vozila.\n\n\nU Dodatku I, točka 1. Mjeriteljski zahtjevi, predlažemo brisati stavak 2. i 3. \nOBRAZLOŽENJE:\nNije potrebno ograničavati princip rada radi uvođenja novih tehnologija.\n\n\nU Dodatku I, točka 2. Tehnički zahtjevi, predlažemo stavak 2. drugi izmijeniti na način da glasi: \n„Uređaj s valjcima može imati analogni i/ili digitalni pokazivač sile. „\nU podtočki 2.2. Digitalni pokazni uređaj, predlažemo brisati riječi „odnosno rezolucija mora biti ≤ 1% od gornje granice mjernog područja.“\nU podtočki 2.5. Valjci, stavak 4., u točki 3. predlažemo brisati riječ „za“. \nOBRAZLOŽENJE:\nAd 1) Potrebno je definirati kakav prikaz mogu imati uređaji s valjcima.\nAd 2) Razlučivost je definirana u Tabllici 1.\nAd 3) Greška u pisanju. \n\n\nU Dodatku I, točka 3. Najveće dopuštene pogreške, u stavku 2.  riječi „5 % od izmjerene vrijednosti za kočne sile do 2000 N“ predlažemo zamijeniti riječima „5 % od izmjerene vrijednosti za kočne sile veće od 2000 N“.\nOBRAŽLOŽENJE:\nOčito se radi o greški u pisanju, jer je najprije definirana razlika za područje do 2000 N, a 5 % vrijedi za područje veće od 2000 N.\n\n\nU Dodatku I, točka 4. Prvo, redovno i izvanredno ovjeravanje, u stavku 2. predlažemo brisati riječi „i koji daju podatke u rasponu od 0 - 40 kN“. \nOBRAZLOŽENJE: \nNije potrebno ograničavati mjerno područje.\n\n\nU Dodatku II, točka 1. Provjera ispravnosti, u podtočki 1.1. predlažemo brisati riječi „(ispitivanje kvalitete)“.\nU podtočki 1.3. riječi „ispitivanje kvalitete“ predlažemo zamijeniti riječima „provjera stanja“, a riječ u zagradi „površine“ predlažemo brisati. \nPodtočke 1.4. i 1.6. predlažemo brisati.\nOBRAZLOŽENJE:\nAd 1) Pogrešna upotreba pojma ispitivanja kvalitete. Najbolje bi ga bilo brisati ili eventualno zamijeniti s pojmom ispitivanje funkcionalnosti.\nAd 2) Pogrešna upotreba pojma ispitivanja kvalitete, ispravnije bi bilo reći provjera stanja  jer mjeritelj ne može ispitati kvalitetu površine valjaka.\nAd 3) Svojstvo pokretanja valjaka ovisi o izvedbi reduktora, pa se valjci mogu lako ili teško pokretati. Ako se valjci teško pokreću ne znači da su neispravni.\nMjeritelj ne može ispitati kvalitetu električnih i tlačnih vodova.","Djelomično prihvaćen","Prihvaćaju se svi komentari osim prijedloga za članak 3. \nNe prihvaća se prijedlog za članak 3. da se „namijenjeni za pregled i stručno održavanje motornih vozila koja se upotrebljavaju“ zamijeni s „namijenjeni za tehnički pregled motornih vozila“. \nRazlog - S ciljem usklađivanja s Pravilnikom o  tehničkim i mjeriteljskim zahtjevima koji se odnose na mjerila (NN 21/16), dodatak XII ostaje predloženi izričaj „namijenjeni za pregled i stručno održavanje motornih vozila koja se upotrebljavaju“."]